Funnist verður harðliga at § 10 stk. 2 og 3 í DIS-lógini í eini nýggjari frágreiðing frá ILO. ILO heitir á donsku stjórnina um skjótast gjørligt at fara undir trípartasamráðingar um at fáa loyst trupulleikan og fáa lógina broytta, so hon lýkur altjóða sáttmálar. Forboðið í DIS-lógini ímóti, at arbeiðssáttmálar hjá donskum fakfeløgum skulu fevna um útlendsk sjófólk á DIS-skrásettum skipum, fær í seinastu frágreiðingini hjá ILO, International Labour Organization, harðastu átaluna higartil. Greinin, ið er brot á altjóða sáttmálar, hevur verið eitt stríðsmál, síðani DIS-lógin kom í gildi fyri 25 árum síðani. Serfrøðingapanelið hjá ILO heitir á donsku stjórnina um skjótast gjørligt at fáa loyst trupulleikan gjøgnum trípartasamráðingar við avvarðandi fakfeløg. ILO væntar samstundis, at danska stjórnin í eini nýggjari fráboðan í desember í ár upplýsir, hvussu ætlanin er at gera DIS-lógina lógliga eftir altjóða máti. ILO hevur hert tónan munandi í nýggju frágreiðingini, og samstundis er nú ein tíðarkarmur settur fyri, nær ILO væntar at fáa eina afturmelding frá donsku stjórnini. -Vit hava ferð eftir ferð í CO-Søfart víst á áneyðina av, at trupuleikarnir við § 10 verða loystir, so vit heilsa herda tónanum frá ILO vælkomnum. Og vit eru til reiðar at vera við í uppskotnu trípartasamráðingunum. Í 25 ár hava skiftandi stjórnir kveistrað atfinningarnar til viks. Tað er spell, tí stríðið um § 10 er efter míni sannføring eina púra óneyðugur svartur blettur á DIS, ið sum heild verður mett sum ein av bestu altjóða skipaskrásetingum. Við aktuella orðaskiftinum eina eina víðkan av DIS-skrásetingini til eisini at umfata millum annað frálandaskip, er nú eisini eitt økt trýst á at fáa 25-ára gamla stríðsmálið í DIS-lógini burtur. Allir partar mugu fordómsfrítt seta seg niður og fáa funnið eina loysn gjøgnum samráðingar, sigur Ole Philipsen, formaður í Dansk Metals Maritime Afdeling og CO-Søfart. Í ILO-frágreiðingini vísir serfrøðingapanelið á, at talið á útlendskum sjófólkum, ið sum avleiðing av diskriminerandi DIS-lógini onga umboðan hava, er stórt. ILO vísir til tøl frá stjórnini fyri 2012, ið siga, at 4.759 av teimum tilsamans 9.316 starvsfólkunum í DIS-flotanum eru útlendingar–ella meira enn helmingurin. Áheitanin frá serfrøðingapanelinum hjá ILO er soljóðandi: